**KONKURSO SĄLYGOS**

# BENDROSIOS NUOSTATOS

* 1. *UAB „RGE Baltic“* (toliau vadinama – Pirkėjas) vykdo pirkimą, įgyvendindama projektą *„Įrenginių didinančių energijos vartojimo efektyvumą diegimas UAB „RGE Baltic“* (Nr. *02-013-K-0016*), bendrai finansuojamą Europos Sąjungos fondų ir Lietuvos Respublikos lėšomis.
  2. Pirkimas vykdomas vadovaujantis Sutarties dėl Europos Sąjungos veikimo principais – laisvo prekių judėjimo, įsisteigimo laisvės, laisvės teikti paslaugas, lygiateisiškumo, nediskriminavimo bei vienodo požiūrio, skaidrumo, proporcingumo ir abipusio pripažinimo principais, **Projektų finansavimo ir administravimo taisyklėmis, patvirtintomis Lietuvos Respublikos finansų ministro 2022 m. birželio 22 d. įsakymu Nr. 1K-237** „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, (įskaitant, bet neapsiribojant 7 priedu „Pirkimų taisyklės“) (toliau – Taisyklės), Lietuvos Respublikos civiliniu kodeksu (toliau – Civilinis kodeksas), kitais teisės aktais bei šiomis konkursosąlygomis (toliau – konkurso sąlygos).
  3. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: UAB „RGE Baltic” įmonės vadovė Živilė Černiauskienė, tel. +370 686 20452, el. paštas [zivile.cerniauskiene@rgegroup.com](mailto:zivile.cerniauskiene@rgegroup.com), adresas: Vairo g. 16, 78140 Šiauliai.

# PIRKIMO OBJEKTAS

* 1. Pirkimo objektas – ***Plastiko liejimo mašinos (2 vnt.),*** kurių kiekiai (apimtis) ir savybės nustatytos pateiktoje techninėje specifikacijoje (Priedas Nr. 1. Techninė specifikacija).
  2. Jei techninėje specifikacijoje, apibūdinant pirkimo objektą, nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė, gamyba ar standartas, laikytina, kad priimtini ir savo savybėmis lygiaverčiai objektai.
  3. Pirkimo objektas yra skaidomas į techninėje specifikacijoje nurodytas dalis, kiekvienai pirkimo daliai bus sudaroma atskira pirkimo sutartis (jeigu dėl kelių pirkimo dalių laimėtoju bus pripažintas tas pats tiekėjas, Pirkėjas gali sudaryti vieną sutartį dėl šio tiekėjo visų laimėtų pirkimo dalių).
  4. Prekių pristatymo – Vairo g. 16, 78140 Šiauliai.
  5. Pirkimui taikomi žaliesiems[[1]](#footnote-1) pirkimams numatyti aplinkos apsaugos reikalavimai, kurie nurodyti techninėje specifikacijoje.

# REIKALAVIMAI DALYVIŲ KVALIFIKACIJAI

* 1. Dalyvių kvalifikacija bus tikrinama.
     1. Tiekėjų kvalifikacijos reikalavimai ir jų įrodymo dokumentai:

| **Eil.**  **Nr.** | **Kvalifikacijos reikalavimai** | **Reikalavimai ūkio subjekto grupei ir ar subtiekėjams** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.2.1 | Tiekėjas per pastaruosius 5\* metus iki pasiūlymo pateikimo termino pabaigos pagal vieną ar daugiau sutarčių yra pristatęs ir sumontavęs įrangos, analogiškos siūlomai, už ne mažiau kaip 0,7 pasiūlymo vertės be PVM. | Jeigu pasiūlymą teikia ūkio subjektų grupė arba tiekėjas pasitelkia subtiekėjus – reikalavimą turi atitikti visi ūkio subjektų grupės nariai arba tiekėjas su subtiekėjais kartu (ūkio subjektų grupės narių arba tiekėjo ir subtiekėjų turima patirtis sumuojama), atsižvelgiant į jų prisiimamus įsipareigojimus | 1. Sutarties (-čių) sąrašas, nurodant užsakovą, objektą, vertę, sudarymo ir(arba) įvykdymo datas, kontaktinį asmenį. |
| 3.1.2.2 |  |  |  |

* 1. **Dokumentų, patvirtinančių atitiktį nustatytiems kvalifikacijos reikalavimus, bus prašoma tik iš galimo laimėtojo. Tiekėjas pasiūlymo formoje patvirtina, kad jis atitinka nurodytus kvalifikacijos reikalavimus**.
  2. Tiekėjas gali remtis tik tokiais kitų ūkio subjektų (pvz. subtiekėjų) pajėgumais, siekdamas įrodyti savo atitikima kvalifikacijos reikalavimais, kuriais jis realiai galės disponuoti pirkimo sutarties vykdymo metu. Tiekėjas turi pareigą Pirkėjui pasiūlyme užtikrinti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tikrindamas, ar tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai, Pirkėjas iš tiekėjo priima bet kokias tai patvirtinančias priemones.
  3. Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama oficiali tiekėjo deklaracija arba lygiavertis dokumentas.

# REIKALAVIMAI PASIŪLYMŲ PATEIKIMUI

* 1. Tiekėjo pasiūlymas bei kita korespondencija pateikiama *lietuvių ir/arba anglų kalba*.
  2. Pasiūlymas *teikiamas elektroniniame laiške adresu* [*zivile.cerniauskiene@rgegroup.com*](mailto:zivile.cerniauskiene@rgegroup.com)*.* **Pasiūlymą sudaro:**
     1. **užpildyta pasiūlymo forma, parengta pagal šių pirkimo konkurso sąlygų 2 priedą, bei pasiūlymo formoje nurodyti dokumentai;**
     2. **jungtinės veiklos sutarties kopija, jei pasiūlymą teikia ūkio subjektų grupė.**
  3. Tiekėjas gali pateikti tik vieną pasiūlymą (jeigu pirkimas skaidomas į dalis – po vieną kiekvienai daliai) – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
  4. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  5. Pasiūlymas turi būti pateiktas iki **2024 m. kovo mėn. 18 d. 14.00 val.**  (Lietuvos Respublikos laiku).
  6. Pirkėjas neatsako už elektroninio pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nevertinami.
  7. Pasiūlymo pateikimo terminas nurodytas skelbime apie pirkimą, kuris paskelbtas interneto svetainėje esinvesticijos.lt **2024 m. kovo mėn. 8 d.**
  8. Pasiūlymo kaina pateikiama Eurais be PVM. Pasiūlyme nurodyta kaina užsienio valiuta bus perskaičiuota eurais pagal Europos Centrinio Banko paskelbtą euro ir užsienio valiutos santykį paskutinę pasiūlymų pateikimo dieną. Į kainą turi būti įskaityti visi mokesčiai ir visos tiekėjo išlaidos.
  9. Pasiūlymo kaina vertinama eurais be PVM.
  10. Pasiūlymas turi galioti ne trumpiau nei 90 dienų nuo pasiūlymo pateikimo dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti ar patikslinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Jei paskelbus kvietimą dalyvauti pirkime keičiama esminė pasiūlymams parengti būtina informacija, taip pat kai tiekėjui (-ams) teikiami su pirkimu susiję paaiškinimai ir (ar) keičiami ir (ar) tikslinami kvalifikacijos reikalavimai, Pirkėjas interneto svetainėje esinvesticijos.lt paskelbia pakeistą kvietimą dalyvauti pirkime, iš naujo nustatydamas ne trumpesnį kaip 5 darbo dienų terminą pasiūlymams pateikti.
   4. Pirkėjas nerengs susitikimų su tiekėjais dėl pirkimo dokumentų paaiškinimų. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu. Tiesioginį ryšį su tiekėjais įgalioti palaikyti: UAB „RGE Baltic” įmonės vadovė Živilė Černiauskienė, tel. +370 686 20452, el. paštas [zivile.cerniauskiene@rgegroup.com](mailto:zivile.cerniauskiene@rgegroup.com), adresas: Vairo g. 16, 78140 Šiauliai.

# DERYBŲ REIKALAVIMAI

* 1. Šio Pirkimo metu gali būti vykdomos Derybos.
  2. Derybos yra vykdomos su visais tiekėjais, kurie atitinka nustatytus minimalius kvalifikacijos reikalavimus ir pasiūlymų pateikimo reikalavimus. Su kiekvienu tiekėju susitinkama atskirai. Derybų metu visiems tiekėjams pateikiama ta pati (vienoda) informacija. Derybų rezultatai įforminami protokolu, kuris rengiamas kiekvienam tiekėjui atskirai.
  3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus.
  4. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų, išskyrus esminių sutarties sąlygų pagerinimą Pirkėjo naudai.
  5. Galutiniu pasiūlymu laikomas galutinių derybų rezultatas, užfiksuoto derybų protokole.
  6. Jei tiekėjas neatvyksta į derybas, jo galutiniu pasiūlymu laikomas jo pirminis pasiūlymas.
  7. Tiekėjų galutiniai pasiūlymai vertinami pagal nurodytus vertinimo kriterijus.

# PASIŪLYMŲ NAGRINĖJIMAS IR VERTINIMAS

* 1. Pirkėjas vertina, ar tiekėjų pasiūlymai (jei buvo vykdomos derybos – galutiniai pasiūlymai) atitinka konkurso sąlygose nustatytus reikalavimus.
  2. Jei tiekėjas pateikė netikslius, neišsamius ar klaidingus dokumentus ar duomenis apie atitiktį konkurso sąlygose nustatytiems reikalavimams arba šių dokumentų ar duomenų trūksta, Pirkėjas gali prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jo nustatytą terminą.
  3. Pirkėjas turi teisę reikalauti, kad tiekėjas pagrįstų pasiūlyme nurodytą kainą ar jos sudedamąsias dalis, jeigu jos atrodo neįprastai mažos, nurodydama konkrečius dokumentus ir duomenis, kuriuos tiekėjas turi pateikti.
  4. Pirkėjas iš galimo laimėtojo prašo pateikti dokumentus, kurie įrodytų atitiktį pirkimo dokumentuose nustatytiems kvalifikacijos reikalavimams.
  5. Konkurso sąlygų 7.6 p. nustatytais atvejais pasiūlymas atmetamas. Apie pasiūlymo atmetimą tiekėjas informuojamas iki pirkimo sutarties sudarymo.
  6. Pasiūlymas atmetamas, jeigu:
     1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
     2. pasiūlymas (jei vykdomos derybos – galutinis pasiūlymas) neatitiko konkurso sąlygose nustatytų reikalavimų arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
     3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
     4. buvo pasiūlyta neįprastai maža kaina ir tiekėjas, Pirkėjo prašymu, nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
     5. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
     6. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
  7. Neatmesti pasiūlymai vertinami ekonominio naudingumo būdu pagal mažiausios kainos metodiką.
  8. Kai kelių tiekėjų pasiūlymų ekonominis naudingumas yra vienodas, laimėtoju skelbiamas tiekėjas, kurio pasiūlyta kaina yra mažiausia, o, jeigu kainos vienodos, - kurio pasiūlymas pateiktas anksčiausiai.
  9. Pirkimo sutartis sudaroma raštu su laimėjusį pasiūlymą pateikusiu tiekėju. Sudarant pirkimo sutartį negali būti keičiama laimėjusio tiekėjo galutinio pasiūlymo kaina ir sąlygos, taip pat kvietime dalyvauti pirkime nustatytos sąlygos.
  10. Jeigu tiekėjas, kurio pasiūlymas pripažintas laimėjusiu iki nurodyto laiko nesudaro pirkimo sutarties, Pirkėjas siūlo sudaryti pirkimo sutartį kitam Pirkime dalyvavusiam tiekėjui, kurio pasiūlymas yra ekonomiškai naudingiausias.
  11. Pirkėjas, nedelsiant po pirkimo sutarties sudarymo, informuoja raštu visus pasiūlymus pateikusius tiekėjus apie laimėjusio pasiūlymo charakteristikas ir santykinius pranašumus, įskaitant kainą, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio pavadinimą.

1. **PIRKIMO SUTARTIES SĄLYGOS**
   1. *Prekių patiekimo, paslaugų suteikimo ar darbų atlikimo terminus, pratęsimo galimybė ir sąlygos, kurioms esant tokia galimybe bus galima pasinaudoti (jei reikia), kainą ar kainodaros taisykles,* ***atsiskaitymo terminus, atsiskaitymo tvarką (jei numatomas išankstinis apmokėjimas – jo maksimalų dydį****), pirkimo sutarties įvykdymo užtikrinimo reikalavimus (jei keliami), jei reikia – kitas sąlygas*:
      1. Prekių pateikimo ir sumontavimo atlikimo terminas: 6 mėnesiai nuo sutarties pasirašymo dienos. *Sutarties pratęsimo galimybė numatoma dėl nenumatytų remonto darbų pirkėjo patalpose, kur bus montuojama įranga.*
      2. Atsiskaitymo sąlygos:
         1. išankstinis mokėjimas: 30 proc. nuo sutarties sumos per 15 (penkiolika) kalendorinių dienų nuo sutarties pasirašymo dienos;
         2. tarpinis mokėjimas: 60 % prekių kainos pirkėjas sumoka per 20 (dvidešimt) kalendorinių dienų nuo tiekėjo pranešimo apie pasirengimą išsiųsti įrangą;
         3. galutinis mokėjimas: 10 proc. nuo sutarties sumos ne vėliau kaip per 15 (penkiolika) kalendorinių dienų po įrangos montavimo ir paleidimo darbų atlikimo.
      3. Tiekėjui laiku ir (arba) tinkamai neįvykdžius sutarties be pagrįstų ir nuo Tiekėjo nepriklausančių aplinkybių, Pirkėjas skaičiuoja 0,02 % dydžio delspinigius nuo neįvykdytos Pirkimo sutarties vertės tol, kol bus įvykdyti visi įsipareigojimai, tačiau neviršijant 5 proc. Sutarties vertės.
      4. Be pateisinamų priežasčių per Sutartyje nustatytą terminą Pirkėjui nesumokėjus už tinkamai atliktą ir priimtą Pirkimo objektą, Tiekėjas gali pareikalauti mokėti 0,02 proc. dydžio delspinigius nuo vėluojamos sumokėti sumos už kiekvieną uždelstą dieną, kol bus įvykdyti visi įsipareigojimai, tačiau neviršijant 5 proc. Sutarties vertės.
   2. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;
   3. Pirkimo sutartis gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju ir pakeitimu iš esmės nepakeičiamas pirkimo sutarties pobūdis. Kiti Pirkimo sutarties pakeitimai gali būti atliekami tik Taisyklėse nurodytais atvejais.

# PRIEDAI

Priedas Nr. 1. Techninė specifikacija;

Priedas Nr. 2. Pasiūlymo forma;

Priedas Nr. 3. Sutarties projektas;

1. Pirkėjas, vykdydamas pirkimą, taiko žaliųjų pirkimų reikalavimus, nustatytus Lietuvos Respublikos Vyriausybės 2010 m. liepos 21 d. nutarime Nr. 1133 „Dėl Žaliųjų pirkimų tikslų nustatymo ir įgyvendinimo“, Lietuvos Respublikos aplinkos ministro 2011 m. birželio 28 d. įsakyme Nr. D1-508 „[**Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo**](https://e-seimas.lrs.lt/portal/legalAct/lt/TAD/TAIS.403512/asr)“. Viešųjų pirkimų tarnyba konsultuoja žaliųjų pirkimų klausimais (<https://vpt.lrv.lt/lt/darnieji-pirkimai>) [↑](#footnote-ref-1)